open-index/open-wikipedia-markdown huggingface dataset:
מדינת ישראל נגד קראוז שמואל

**מדינת ישראל נגד קראוז שמואל** (נקרא גם בשם **A Criminal Record**) הוא אלבום הסולו הראשון של שמוליק קראוס. האלבום יצא לראשונה ב-5 במאי 1977 במספר עותקים קטן והפך לפריט-אספנים נדיר מאוד. בשנת 2004 עבר דיגיטציה ויצא בהוצאה מחודשת של נענע דיסק.

## רקע
בשנת 1971 נשלח קראוס לכלא בעקבות איום בנשק על חיילים שבאו לפנותו מחלקת אדמה שירש. בזכות הסדר עם הנהלת הכלא, הורשה קראוס להחזיק גיטרה ובעת מאסרו כתב שירים, אותם הקליט עם כמה חברים במהלך יום אחד בחופשת שחרור מהכלא.

השירים יצאו לראשונה לאור בשנת 1976 בגרסה מצומצמת ואוגדו לאלבום **מדינת ישראל נגד קראוז שמואל** שיצא לאור במאי 1977 בהוצאת "התקליט בע"מ". האלבום הופק במספר עותקים קטן, וכעבור זמן קצר נגנז למשך כעשרים ושבע שנים. בשנת 2004 האלבום יצא מחדש לאחר דיגיטציה בחברת נענע דיסק.

## שירי האלבום
השיר הפותח את האלבום, "שישי חם", עוסק בחשיש, כאשר התוכן מחויך. השיר כולו הוא למעשה משחקי מילים על המילה "חשיש". השיר נפסל לשידור, והקליפ בצבע סם הזיה (צבעים בהירים שקופים), שביים עידן זעירא, גם נפסל לשידור מפני שקראוס מתועד שם מעשן קנאביס. הקליפ נדיר מאוד ולא שודר מעולם בטלוויזיה. בשנת 1972 זכו שלישיית הטוב הרע והנערה במקום הראשון בפסטיבל הזמר והפזמון כאשר אהוד מנור כתב מילים חדשות ללחן של קראוס והשיר נקרא "טוב לי לשיר".

הלחן בשיר "קראוז צינוק" שימש מאוחר יותר כלחן לשיר "יש לי אי" מהאלבום לבד ביחד ולבד לבד, שיצא 4 שנים אחר כך.

השיר "יום אחד" הוא קאבר לשיר "אבשלום" ששלום חנוך הלחין לאלבומו של אריק איינשטיין "שבלול", עם טקסט חדש מאת קראוס.

השיר החותם את האלבום, "אמא טבע", הוא עיבוד עברי בן 11 דקות לשיר "Mother Nature's Son", מתוך האלבום הלבן של להקת הביטלס. בסיום השיר, גם סיום האלבום, ניתן לשמוע את קראוס מכריז חגיגית: "גמרנו את הצד השני של התקליט, רבותיי!" וכך נחתם האלבום.

## רשימת השירים

## משתתפים
### מוזיקה
* שמוליק קראוס - שירה, גיטרה
* חיים רומנו - גיטרה מובילה
* אהרל'ה קמינסקי - תופים
* שמוליק ארוך - בס

### הפקה
* ניצן זעירא, מידד זכריה - מפיקים
* אסף כרמלי - השבחת סאונד
* הדס ירושלמי - עיצוב גרפי
* התקליט בע"מ - מו"ל מקורי בשנת 1977
* נענע דיסק - מו"ל מחודש בשנת 2004

## קישורים חיצוניים

* האלבום באתר נענע דיסק

## הערות שוליים

קטגוריה:אלבומי בכורה מ-1977
קטגוריה:אלבומי שמוליק קראוס
קטגוריה:אלבומים בעברית
קטגוריה:אלבומים שהופקו על ידי ניצן זעירא
רופרט סמית

**רופרט סמית** (באנגלית: **Rupert Anthony Smith**; נולד ב-1943) הוא מייג'ור גנרל לשעבר בריטי יוצא הצבא הבריטי אשר פיקד על הדיוויזיה המשוריינת ה-1 במלחמת המפרץ וכסגן מפקד כוחות נאט"ו.

## ביוגרפיה
עם גיוסו לצבא הבריטי נשלח לקורס קצינים בסנדהרסט. בתום הקורס התנדב להרגימנט המוצנח ושירת כמפקד מחלקה. סמית שימש בספר תפקידי מטה ופיקוד ברגימנט המוצנח ולקח חלק בפעילות מבצעית בלחימה בצפון אירלנד. על האופן בו פעל בלחימה באירלנד בשנת 1978 עוטר על אומץ ליבו. בשנת 1980 שימש כמפקד גדוד צנחנים. במלחמת המפרץ פיקד על הדיוויזיה המשוריינת ה-1. על האופן בו פיקד על הדיוויזיה עוטר באות השירות המצוין. במלחמת בוסניה פיקד על כוחות או"ם ובשנת 1999 שימש כסגן מפקד כוחות נאט"ו במלחמת קוסובו, בין היתר במבצע כוח מאוחד. סמית פרש מן הצבא בשנת 2002.

ביחד עם אילנה בית אל כתב מספר ספרים על היסטוריית מלחמת העולם השנייה.

## לקריאה נוספת
* רופרט סמית, "**התועלת שבכוח**", הוצאת מערכות, 2013.
* עפר שלח, "**האומץ לנצח**", תל אביב: ידיעות ספרים, 2015.

## קישורים חיצוניים
* דן סגיר, צבא ישן במלחמות חדשות, מערכות, גיליון 460, אפריל 2015, עמודים 70-73.
* .
**מפרי עטו**
* 

## הערות שוליים

קטגוריה:גנרלים בריטים
קטגוריה:קצינים במסדר האימפריה הבריטית
קטגוריה:מלחמת המפרץ: אישים
קטגוריה:מעוטרי אות השירות המצוין
קטגוריה:נאט"ו: אישים
קטגוריה:בריטים שנולדו ב-1943
מרתף

[ממוזער|שמאל|200px|קומת מרתף שהשתמרה מ[ימי הביניים בעיר העתיקה של ורשה]]
ממוזער|שמאל|200px|מרתף לייצור יין
**מרתף** הוא קומה אחת או יותר בבניין, הממוקמת, כולה או חלקה, מתחת לקומת הכניסה שלו. שימושיה של קומת המרתף מגוונים ועשויים לכלול מערכות בניין גדולות כדוגמת: דוד חימום, מחמם מים מיידי, לוח חשמל ראשי, מערכת מיזוג אוויר מרכזית ועוד. בנוסף יכולה לשמש לחניית כלי רכב, מחסן, מקלט בשעת הצורך, חדר כושר, ייצור יין ועוד. בערים בהן יוקר המחיה גבוה משמשים מרתפים לעיתים קרובות כמגורים בסטנדרט גבוה או דירות סטודיו.

## איטום המרתף
בשל מיקום המרתף, כולו או חלקו, מתחת לפני הקרקע, יש לבצע עבודות איטום והרחקת מים בשעת בנייתו.

הרחקת המים נעשית באמצעות הנחת צינור שרשורי מחורר מסביב לרצפת המרתף, המנקז את המים אל שוחת הביוב מחוץ למגרש. שכבות חצץ ויריעת בד גיאוטכני המונחים מעל לצינור מונעים סחיפת קרקע אל הצינור במהלך הניקוז.

## סוגים
קיימים מספר סוגי מרתפים:
* Daylight basement - מרתף שלפחות חזית אחת שלו מעל הקרקע (בשל הפרשי גבהים של הקרקע הטבעית) והוא בעל דלת כניסה משלו.
* Look-out basement - מרתף בו חלקם העליון של הקירות שלו נמשכים מעל הקרקע ומשולבים בהם חלונות, המכניסים אור טבעי ואוויר אליו.
* Walk-up basement - מרתף בעל דלת כניסה משלו אך, בשונה ממרתף אור יום, הגישה אליו נעשית דרך גרם מדרגות חיצוני היורד אליו.
* Finished Fully Underground Cellar - לפי מילון אוקספורד סוג זה של מרתף משמש אך ורק לאחסון יין או פחם.
* Underground crawl space - גובהו לא מאפשר לאדם לעמוד בתוכו (בדרך כלל בגובה של עד 1 מטר) ותכליתו לאפשר גישה נוחה יחסית לצנרות מתחת לבניין לשם תחזוקה.

## קישורים חיצוניים

קטגוריה:חדרים
קטגוריה:טכנולוגיות בנייה
קטגוריה:אחסון
קטגוריה:מבנים תת-קרקעיים
חיים גילדין

**חיים גילדין** (ביידיש (כתיב סובייטי): **כאַימ גילדינ**, גם **כאַיעם גילדין**; 1884–1944) היה סופר יידי רוסי וסובייטי.

## ביוגרפיה
גילדין נולד בעיר ניקופול באימפריה הרוסית (כיום באוקראינה), הוא נולד למשפחת פועלים. בגיל 12 הוא נאלץ להפסיק את לימודיו ולהתחיל לעבוד במפעל לייצור נעליים. בתקופה זו הוא החל בפעילות מהפכנית ועל כך נאסר וישב שנתיים בכלא. בין השנים 1908–1914 הוא חי בוורשה ופרסם מאמרים על חייהם של הפועלים. ב-1915 הוא השתקע באודסה. ב-1917, לאחר מהפכת אוקטובר הוא הצטרף אל מפלגת הפועלים הסוציאליסטית היהודית המאוחדת (פאַרייניקטע). בזמן מלחמת האזרחים ברוסיה התגייס לצבא האדום, החל מ-1919 היה חבר במפלגה הקומוניסטית.

ב-1922  הוציא לאור ספר שירים בשם "האַמער קלאַנגען" (קולות הפטיש), שהביא לו פרסום. רוב חיבוריו של גילדין היו מוקדשים למפעל בניין הקומוניזם.

ב-1937 נעצר ונשלח למחנות עבודה בסיביר, ולדברי אשתו נפטר שם ב-1944..

## ספריו
* כאיעם גילדין, **האַמער קלאַנגען**, מוסקבה: אלרוסלענדישער פראלעטקולט, 1922.
* כאים גילדין, **לענייניאַדע**: פאעמע, [קיעוו?]: קניהאספילקע, 1926.
* . (סיפורים)
*  (שירים ופואמות, 1908–1928)
* כאימ גילדינ, **בא אונדז אין לאַנד איז מיי**, חרקוב: ליטעראטור אונ קונסט, 1932.
* כ' גילדינ, **פֿליגל**, קייב: מעלוכע פארלאג פאר די נאציאנאלע מינדערהייטנ אינ אוססר, 1939. (סיפורים)

## קישורים חיצוניים
* גנדי אסטרייך, 
* על חיים גילדין באתר עיתון פארוורטס 
* האנציקלופדיה הרוסית היהודית 
* 

## הערות שוליים

קטגוריה:יהודים רוסים
קטגוריה:משוררים כותבי יידיש
קטגוריה:משוררי יידיש סובייטים
קטגוריה:רוסים שנולדו ב-1884
קטגוריה:רוסים שנפטרו ב-1944
סטרוברי ארנה

**סטרוברי ארנה** (בשוודית: **Strawberry Arena**) הוא אצטדיון רב-תכליתי שמשמש למשחקי כדורגל ולמופעים בעיר סולנה שבסטוקהולם בירת שוודיה. הוא ממוקם על-יד אגם רוסט (Råstasjön), צפונית למרכז העיר סטוקהולם.

האצטדיון משמש כמגרש הביתי של נבחרת הכדורגל השוודית וא.י.ק סולנה (החל מ-2012 ו-2013 בהתאמה; עד אז שיחקו הקבוצות באצטדיון רוסונדה שבסטוקהולם) ומכיל כ-50,600 מקומות ישיבה במשחקי הכדורגל. האצטדיון משמש לאירוח הופעות, בהם הוא מסוגל להכיל כ-65,000 צופים. בנוסף, ניתן לארח בו מופעים המיועדים לקהל צופים מצומצם יותר של כ-20,000 צופים בלבד.

האצטדיון הוא בעל גג נסגר, דבר המאפשר לאצטדיון להוות גם אולם סגור. האצטדיון הוא מתקן הספורט הגדול ביותר במדינות הנורדיות.

האצטדיון אירח את גמר הליגה האירופית 2017, בו גברה מנצ'סטר יונייטד האנגלית על אייאקס ההולנדית בתוצאה 0-2.

## היסטוריה
במהלך הקמת האצטדיון הבנק השוודי סוודבנק  רכש את זכויות השיום שלו כך שייקרא "סוודבנק ארנה", אך בסופו של דבר החליט לתרום את הזכויות לעמותת "פרנדס", שפועלת בשוודיה נגד בריונות, ובהתאם הוא קיבל את השם **פרנדס ארנה** (**Friends Arena**). ב-2024 הזכויות נרכשו על ידי חברת המלונאות הנורווגית סטרוברי  ששינתה את השם לסטרוברי ארנה.

## גלריה

קובץ:Friends Arena.jpg|חזית האצטדיון
קובץ:Friends Arena (7751335978).jpg|חזית האצטדיון בלילה
קובץ:Friends Arena from inside.jpg|מבט מבפנים


## קישורים חיצוניים

* 

## הערות שוליים

קטגוריה:אצטדיוני כדורגל בשוודיה
קטגוריה:אצטדיוני גמר הליגה האירופית
קטגוריה:א.י.ק סולנה
קטגוריה:שוודיה: אצטדיונים ומתקני ספורט לאומיים
שרה דבריץ

**שרה דבריץ** (בגרמנית: **Sara Däbritz**; נולדה ב-15 בפברואר 1995) היא כדורגלנית גרמנייה שמשחקת כקשרית בריאל מדריד ובנבחרת גרמניה.

היא נחשבת כקשרית 50:50, כלומר משחקת גם כקשרית אחורית וגם בחלק ההתקפי. כמו כן היא מסוגלת לבעוט בשתי הרגליים, אחרי שמגיל צעיר אימנו אותה לחזק גם את רגל ימין, למרות שהרגל החזקה שלה באופן טבעי הייתה השמאלית.

שרה דרביץ החלה את הקריירה שלה בפרייבורג ב-2012. בשנת 2015 חתמה בבאיירן מינכן. ב-2019 עברה לשחק בצרפת בפריס סן ז'רמן, איתה זכתה באליפות הליגה לנשים, אחרי שהבקיעה 3 שערים ובישלה 8. ביוני 2022 חתמה על חוזה בקבוצת הנשים של ליון, על פיו תשחק בה עד 2025. בעונת 23/24 היא שיחקה 17 משחקים והבקיעה 8 שערים

ביוני 2025 חתמה בריאל מדריד לשנתיים.

הופעת הבכורה שלה בנבחרת הייתה ב-29 ביוני 2013 במשחק נגד נבחרת יפן. את השער הראשון שלה במדי הנבחרת הבקיעה במשחק במונדיאל 2015 נגד נבחרת חוף השנהב. ב-2021 שיחקה בשני משחקיה של נבחרת גרמניה נגד נבחרת ישראל (גרמניה ניצחה פעם אחת 7-0 ופעם אחת 0–2). ב-2023 היא נחשבה לאחת משתי השחקניות הוותיקות בנבחרת, במסגרתה שיחקה בשנה זו 10 משחקים. באוקטובר 2025 פרשה מהנבחרת.

## קישורים חיצוניים
https://www.dw.com/en/sara-däbritz-germanys-box-to-box-midfield-general/a-66377019

Sara Däbritz, Germany's box-to-box midfield general

## הערות שוליים

קטגוריה:כדורגלניות גרמניות
קטגוריה:קשריות כדורגל גרמניות
קטגוריה:קשרי כדורגל גרמנים
קטגוריה:כדורגלניות באיירן מינכן
קטגוריה:כדורגלניות פריז סן-ז'רמן
קטגוריה:כדורגלניות אולימפיק ליון
קטגוריה:כדורגלניות ריאל מדריד
קטגוריה:כדורגלניות נבחרת גרמניה
קטגוריה:אלופות אולימפיות גרמניות: כדורגל
קטגוריה:כדורגלניות גרמניות באולימפיאדת ריו דה ז'ניירו (2016)
קטגוריה:ילידות 1995
קטגוריה:גרמניות שנולדו במאה ה-20
קטגוריה:גרמנים שנולדו ב-1995
זרוע סרגל

שמאל|ממוזער|350px|'''מבנה גלקסיית שביל החלב''' - מערכת השמש מסומנת בנקודה הצהובה וניתן לראות את מיקומה על זרוע אוריון, במרכז הקואורדינטות
**זרוע הסרגל** (באנגלית: **Norma Arm**) היא זרוע ספירלית זעירה היוצאת ממרכז גלקסיית שביל החלב ונפרסת סביבו. החלק הפנימי של הזרוע נקרא "זרוע סרגל במובן הצר". החלק החיצוני של הזרוע מכונה גם זרוע ברבור, הנמצא מחוץ לזרוע פרסאוס או הזרוע החיצונית, שנמצאת רחוק ממרכז הגלקסיה מאשר מבזרוע ברבור.

לזרוע סרגל רדיוס של 15.5 ± 2.8 פארסק. הזרוע נקראת על שם קבוצת הכוכבים סרגל בה נצפית הזרוע מכדור הארץ.

כמו גלקסיות זעירות, שביל החלב מורכב ממסה גדולה של כוכבים, בצורה של דיסקה שטוחה עקב כבידה עצמית. הדיסקה מסתובבת עם המסה הצפופה המרכזית של הכוכבים, ונעה במהירויות גבוהות יותר מהאזורים השוליים של הדיסקה. כתוצאה מכך, התבנית אותה יוצרים הכוכבים שונה במבט ישר מלמעלה או מלמטה והדבר יוצר את הספירלה.

## קישורים חיצוניים
* 

קטגוריה:שביל החלב
ניה פארק

**נִיָה פָּארְקֵן** (בשוודית: **Nya Parken**, "הפארק החדש", לפעמים נקרא "הפארק") הוא אצטדיון כדורגל הנמצא בעיר נורשפין שבשוודיה. האצטדיון הוא המגרש הביתי של מועדון הכדורגל אִי אֵף קוֹהַּ נורשפין, ומכיל כ-16,000 מקומות ישיבה. במקור נבנה האצטדיון גם לאירוח ענפי ספורט נוספים כמו הוקי-קרח, טניס ואתלטיקה. האצטדיון אירח מספר טורנירים בינלאומיים, בהם גם טורניר הגביע העולמי בכדורגל 1958, אליפות אירופה בכדורגל 1992 וכן מעל לכ-150 משחקים בינלאומיים (במסגרת קבוצת הכדורגל המקומית). בשנת 2009 האצטדיון שופץ.

שטחו הכללי של האצטדיון הוא כ-50,000 מטרים רבועים.

## שם האצטדיון
בעת בניית האצטדיון ב-1903 ניתן לו השם "היכל הספורט של נורשפין" (או "מרכז האתלטיקה של נורשפין"; Norrköpings Idrottspark), אך בפי אוהדי המועדון המקומי, וציבור חובב הכדורגל בשוודיה בכלל, נודע המגרש בשם "הפארק" (Den Parken, או בפשטות Parken). לאחר שיפוץ נרחב שעבר האצטדיון במהלך 2008–2009 בעלות של כ-300 מיליון קרונור, שם האצטדיון שונה באופן רשמי ל"ניה פארקן", דהיינו "הפארק החדש", ובכך ניתנה חותמת רשמית לשמו המסורתי של האצטדיון, ואוהדי הכדורגל המשיכו לכנותו הן "הפארק" והן "הפארק החדש". במהלך העשור השני והשלישי של המאה ה-21 נרכשו זכויות שמו של האצטדיון על ידי חברות מסחריות שונות, וכך שונה שמו של האצטדיון מדי מספר שנים, כשפעם אחת נקרא "אסטרייטאפורטן" (Östgötaporten) בין השנים 2016–2020, ופעם אחרת "פלאטינום קארס ארנה" (PlatinumCars Arena) החל מ-2020.

## קישורים חיצוניים

## הערות שוליים

קטגוריה:אצטדיוני כדורגל בשוודיה
קטגוריה:נורשפין (כדורגל)
קטגוריה:נורשפין: ספורט
רסין (ויסקונסין)

**רסין** (באנגלית: **Racine**) היא בירת מחוז רסין במדינת ויסקונסין בארצות הברית. העיר שוכנת על גדות ימת מישיגן בדרום-מזרח ויסקונסין. בעיר מתגוררים 78,860 תושבים (נכון ל-2010), והיא העיר החמישית בגודל אוכלוסייתה בין ערי ויסקונסין.

## גאוגרפיה ודמוגרפיה
רסין נמצאת על חוף ימת מישיגן ורחוקה כ-27 ק"מ מגבול מדינת אילינוי ו-45 ק"מ מהעיר מילווקי. העיר נמצאת 188 מטרים מעל גובה פני הים. על פי לשכת מפקד האוכלוסין של ארצות הברית משנת 2010, שטחה הכולל של העיר הוא 48.38 קמ"ר אשר מתוכם 40.09 קמ"ר הם יבשה ו-8.29 קמ"ר מים.

נכון למפקד האוכלוסין של ארצות הברית משנת 2010, מתגוררים בעיר 78,860 תושבים אשר מתוכם 61.8% לבנים, 22.6% שחורים או אפרו-אמריקאים, 0.8% אסיאתים, 0.5% אינדיאנים, 10.3% מגזע אחר ו-4.0% משני גזעים או יותר. על פי המפקד משנת 2010, היו בעיר 78,860 תושבים, 30,530 משקי בית, ו-19,222 משפחות. צפיפות האוכלוסייה הייתה 1,966.9 נפש לקמ"ר. בעיר היו 33,887 יחידות דיור בצפיפות ממוצעת של 845.2 דירות לקמ"ר.

## תחבורה
בעיר עובר כביש בין-מדינתי מס' 94.

ברסין עובר קו רכבת האמטרק היאוואתה. בעיר עובר גם קו רכבת הפרברים של שיקגו (Metra) .

בעיר ממוקם גם נמל התעופה הבינלאומי באטן.

## ערים תאומות
*  
*  
*  
*  
*  
* 

## קישורים חיצוניים

* 
* 

## הערות שוליים

קטגוריה:ויסקונסין: ערים
קטגוריה:יישובים שהוקמו ב-1699
אולאנגום

**אולאנגום** (במונגולית: **Улаангом**) היא בירת האיימאג (מחוז) אובס במונגוליה. העיר ממוקמת כ-120 קילומטר דרומית לגבולה של מונגוליה עם רוסיה, בקרבת אגם אובס נור, וכ-1,100 ק"מ מבירת המדינה אולן בטור.

העיר הוקמה בסוף המאה ה-17, ב-1871 נבנה בעיר מקדש בודהיסטי. בשנת 2000 התגוררו בעיר 26,319 תושבים, ב-2006 התגוררו בעיר 23,000 תושבים, בסוף 2008 התגוררו בעיר 22,300 תושבים.

## קישורים חיצוניים

קטגוריה:מונגוליה: ערים
קטגוריה:יישובים שהוקמו ב-1686
מרטינה מילר

**מרטינה מילר** (בגרמנית: **Martina Müller**; נולדה ב-18 באפריל 1980) היא כדורגלנית עבר ששיחקה בעמדת החלוץ.

## קריירה
מילר התחילה את הקריירה שלה בפ.סו.ו פרנקפורט ב-1998,שם שיחקה שנתיים, והבקיעה 15 שערים ב-22 משחקים. לאחר מכן עברה לבאד-נוינהאר sc 07 שם שיחקה 5 עונות וכבשה 65 שערים ב-79 משחקים. ב-2005 היא עברה לוולפסבורג כאשר הקבוצה ירדה לליגה השנייה. בגמר ליגת האלופות לנשים ב-2013 היא הבקיעה את שער הניצחון מול קבוצת אולימפיק ליון.

את הופעת הבכורה שלה בנבחרת גרמניה עשתה מילר במשחק נגד נבחרת ארצות הברית ב-29 ביוני 2000. היא זכתה עם הנבחרת בשלוש תוארי יורו ובשני גביעי מונדיאל.

## קישורים חיצוניים

## הערות שוליים

קטגוריה:כדורגלניות גרמניות
קטגוריה:חלוצות כדורגל גרמניות
קטגוריה:חלוצי כדורגל גרמנים
קטגוריה:כדורגלניות וולפסבורג
קטגוריה:זוכות מדליית ארד אולימפית גרמניות: כדורגל
קטגוריה:גרמנים שנולדו ב-1980
קטגוריה:ילידות 1980
רשאד סאדיגוב

**רשאד פארוד סאדיגוב** (באזרית: **Rəşad Sadıqov**; נולד ב-16 ביוני 1982) הוא כדורגלן עבר אזרי ששיחק בעמדת הבלם, וכיום מאמן קבוצת זירה.

## קריירת מועדונים
סאדיגוב התחיל את הקריירה שלו בקבוצת הנוער של שחרור. בשנת  חתם בקבוצת הבוגרים של טוראן טובוז. אף על פי שיחק רק 9 משחקים הוא היה שחקן הרכב בנבחרת הצעירה ובתום העונה חתם בנפטצ'י באקו במדיה רשם 24 הופעות. בקיץ  חתם בפולאד האיראנית. כעבור שנה חזר לנפטצ'י וזכה עם המועדון בדאבל ועונה לאחר מכן באליפות שנייה ברציפות.

בינואר  חתם בקייסריספור הטורקית בה לא זכה להרבה דקות משחק ובינואר  חזר לקדנציה שלישית בנפטצ'י, אך במועדון לא שמו לב שהם לא הצליחו לרשום את השחקן ולכן הוא שיחק כדורסל על מנת לשמור על כושר. ב-23 בינואר 2009 שב לטורקיה כאשר חתם בקוג'אליספור עד לסיום העונה. יומיים לאחר מכן, ערך את הופעת הבכורה שלו במועדון.

ביולי  חתם בקרבאך במטרה לעזור למועדון במשחקי מוקדמות הליגה האירופית. ב-23 ביולי 2009 כבש את שער הניצחון נגד רוזנבורג בלקלאב במסגרת מוקדמות הליגה האירופית. גם בסיבוב שלאחר מכן בו שיחקה קרבאך נגד הונקה הוא כבש, בעקבות כך החליטו ראשי המועדון להחתימו עד לסיום העונה. באוגוסט  חתם באסקישהירספור. תקופתו במועדון הייתה זכורה בעיקר בשל מספר פציעות שהפריעו להשתלבות שלו לכן שוחרר מהמועדון, וב-11 בפברואר 2011 חזר לקרבאך.

## קריירה בינלאומית
סאדיגוב ערך את הופעת הבכורה שלו בנבחרת אזרבייג'ן ב-6 באוקטובר 2001 במשחק נגד  במסגרת מוקדמות מונדיאל 2002. ב-28 במרץ 2004 הבקיע את שער הניצחון עבור אזרבייג'ן במשחק ידידות נגד  שהיה גם שער הבכורה שלו בנבחרת. כיום הוא משמש כקפטן הנבחרת.

## קריירת אימון
בשנת  סאדיגוב מונה למאמן קבוצת הנוער של קרבאך. ב-13 בדצמבר 2017 מונה למאמן הנבחרת הצעירה של אזרבייג'ן.

## תארים
; נפטצ'י באקו
*אליפות אזרבייג'ן: , 
*הגביע האזרי: , 

; קייסריספור
*גביע האינטרטוטו: 

; קרבאך
*אליפות אזרבייג'ן: , , , 
*הגביע האזרי: , 

; אישיים
*הכדורגלן האזרי של השנה: , , , , 

## קישורים חיצוניים

* פרופיל השחקן באתר קרבאך

קטגוריה:כדורגלנים אזרים
קטגוריה:בלמי כדורגל אזרים
קטגוריה:באקו: כדורגלנים
קטגוריה:כדורגלני נפטצ'י באקו
קטגוריה:כדורגלני קייסריספור
קטגוריה:כדורגלני קוג'אליספור
קטגוריה:כדורגלני קרבאך
קטגוריה:כדורגלני אסקישהירספור
קטגוריה:כדורגלני נבחרת אזרבייג'ן
קטגוריה:מאמני כדורגל אזרים
קטגוריה:אזרים שנולדו ב-1982
רוסלן אבישוב

**רוסלן איברהים אבישוב** (באזרית: **Ruslan Abışov**; נולד ב-10 באוקטובר 1987) הוא כדורגלן עבר אזרי ששיחק בעמדת הבלם.

## קריירת מועדונים
אבישוב התחיל את הקריירה שלו במחלקת הנוער של נפטצ'י באקו ובגיל 19 עלה לקבוצה הבוגרת. לאחר שבשלוש העונות הראשונות שלו שיחק בעיקר כמחליף, בעונת  הפך לשחק הרכב. ב-28 בנובמבר 2010 הבקיע את שער הבכורה שלו בקריירה בניצחון 0-1 נגד קרבאך. אבישוב זכה עם הקבוצה בשתי אליפויות בעונות  ו-. בקיץ  סיים חוזה בנפטצ'י וחתם בחזר לנצ'ראן לחצי עונה. ב-26 בפברואר 2013 עזב לראשונה את אזרבייג'ן וחתם ברובין קאזאן הרוסית לשנתיים וחצי. בקאזאן לא זכה לדקות משחק ולכן בקיץ  הושאל לגבאלה עד לאמצע העונה. לאחר שהשתלב בגבאלה, החליט המועדון לרכוש את כרטיס השחקן של אבישוב. בקיץ  חזר לקדנציה שנייה בחזר לנצ'ראן. ב-29 ביוני 2016 חתם באינטר באקו לעונה אחת. ב-12 בינואר 2017 חתם בנפטצ'י באקו עד לסיום העונה. ב-13 ביוני 2019 חתם לשנתיים בסבאך.

## קריירה בינלאומית
לאחר שהציג יכולת טובה במדי נפטצ'י, אבישוב זומן לראשונה לסגל נבחרת אזרבייג'ן בסוף אוגוסט . ב-5 בספטמבר 2009 ערך את הופעת הבכורה שלו בנבחרת נגד  במסגרת מוקדמות מונדיאל 2010. ב-18 בנובמבר 2009 הבקיע את שער הבכורה שלו בנבחרת במשחק ידידות נגד .

## תארים
; נפטצ'י באקו
*אליפות אזרבייג'ן: , 

; אישיים
*השחקן האזרי של השנה: 

## קישורים חיצוניים

קטגוריה:בלמי כדורגל אזרים
קטגוריה:כדורגלנים אזרים
קטגוריה:קשרי כדורגל אזרים
קטגוריה:באקו: כדורגלנים
קטגוריה:כדורגלני נפטצ'י באקו
קטגוריה:כדורגלני רובין קאזאן
קטגוריה:כדורגלני גבאלה
קטגוריה:כדורגלני חזר לנצ'ראן
קטגוריה:כדורגלני שמאחי
קטגוריה:כדורגלני סבאך
קטגוריה:כדורגלני זירה
קטגוריה:כדורגלני נבחרת אזרבייג'ן
קטגוריה:ספורטאים זרים ברוסיה
קטגוריה:אזרים שנולדו ב-1987
קלוב אולימפיה

**קלוב אולימפיה** (בספרדית: **Club Olimpia**) הוא מועדון ספורט מהעיר אסונסיון שבפרגוואי. המועדון מיוצג בענפי ספורט שונים, כשהעיקריים שבהם הם כדורגל וכדורסל. קבוצת הכדורגל של המועדון היא המצליחה ביותר בפרגוואי, הן ברמה הלאומית והן ברמה הבינלאומית.

המועדון נוסד ב-25 ביולי 1902 על ידי חבורה של פרגוואים צעירים, והרעיון לשמו הגיע מראש החבורה המייסדת וויליאם פאטס, הולנדי שהתיישב בפרגוואי, הנחשב ל"אבי הכדורגל הפרגוואי" בשל כך שהביא את הענף למדינה ועודד את התפתחותו.

המועדון מחזיק בשיא אליפויות פרגוואי, 40 במספר, שש מתוכן ברציפות, בין השנים 1978 ו-1983. המועדון הוא היחיד בפרגוואי שזכה בתואר בינלאומי כלשהו, וברשימת הישגיו שמונה תארים כאלה, בתוכם הגביע הביניבשתי - פעם אחת - וגביע ליברטדורס - 3 פעמים. הוא נחשב על ידי פיפ"א לאחד המועדונים "הקלאסיים" בעולם.

ב-1979, בהובלתו של המאמן לואיס קוביז'ה, זכה המועדון בטרבל בינלאומי: גביע ליברטדורס (ניצחה את בוקה ג'וניורס הארגנטינאית בגמר), הגביע הביניבשתי (גברה בגמר על מאלמה השוודית), וגביע אינטראמריקנה. הישג יוצא דופן נוסף היה ב-1990, שוב תחת פיקודו של המאמן קוביז'ה, כשהמועדון זכה בגביע ליברטדורס (לאחר ניצחון בגמר על ברצלונה מאקוודור) ובסופרקופה סודאמריקנה (ניצחה בגמר את נסיונל מאורוגוואי), ועל כן הוענק לו אוטומטית, ללא משחק, גביע הרקופה סודאמריקנה (הסופר קאפ הדרום אמריקאי). את רשימת התארים הבינלאומיים משלימים גביע ליברטדורס 2002 עם המאמן נרי פומפידו וגביע רקופה סודאמריקנה 2003 (שוב עם קוביז'ה, שגם הוביל אותה במהלך השנים לעשר אליפויות מקומיות).

משחקי הדרבי בין אולימפיה וסרו פורטניו, שתי הקבוצות הפופולריות ביותר במדינה, נחשבים ל"סופר קלאסיקו של הכדורגל הפרגוואי". הדרבי מול קלוב גוארני נקרא ה"קלאסיקו מאס אנייחו" (הקלאסיקו הכי ישן), והדרבי מול ליברטד - ה"קלאסיקו בלנקו אי נגרו" (הקלאסיקו הלבן ושחור).

## שחקנים בולטים
*חואן באוטיסטה אגוארו
*רומריטו
*אבר הוגו אלמיידה
*ראול אמרייה
*סרחיו גויקוצ'אה
*חוסה קרדוסו
*רוקה סנטה קרוס
*קרלוס גמארה
*קרלוס רואיס
*מרטין סילבה

## תארים
**לאומיים**
***[[ליגת העל הפרגוואית|אליפות פרגוואי]]: 40**
**1912, 1914, 1916, 1925, 1927, 1928, 1929, 1931, 1936, 1937, 1938, 1947, 1948, 1956, 1957, 1958, 1959, 1960, 1962, 1965, 1968, 1971, 1975, 1978, 1979, 1980, 1981, 1982, 1983, 1985, 1988, 1989, 1993, 1995, 1997, 1998, 1999, 2000, קלאוסורה 2011, קלאוסורה 2015
***טורנאו LPFA**
**1917
***פלאקטה מילינגטון דרייק**
**1943, 1947, 1948, 1951
***קמפאונטו נסיונל דה קלובס**
**1976
***טורנאו רפובליקה**
**1992

**בינלאומיים**
***[[הגביע הביניבשתי]]: 1**
**1979
***[[גביע ליברטדורס]]: 3**
**1979, 1990, 2002
***[[גביע אינטראמריקנה]]: 1**
**1979
***[[סופרקופה סודאמריקנה]]:1**
**1990
***[[גביע רקופה סודאמריקנה|רקופה סודאמריקנה]]: 2**
**1991, 2003

## קישורים חיצוניים

* 

קטגוריה:קבוצות כדורגל פרגוואיות
קטגוריה:קבוצות כדורגל שהוקמו ב-1902
ג'ו הק

**ג'ו הק** (באנגלית: **Joe Heck**; נולד ב-30 באוקטובר 1961) הוא פוליטיקאי אמריקאי ובריגדיר גנרל בצבא ארצות הברית. כיהן כנציג מחוז מס' 3 של נבדה בבית הנבחרים של ארצות הברית.

## ביוגרפיה
הק נולד בשכונת ג'מייקה בניו יורק. ב-1984 סיים תואר ראשון בלימודי בחינוך לבריאות באוניברסיטת המדינה של פנסילבניה. ב-1988 סיים לימודי אוסטאופתיה בקולג' לרפואה אוסטאופתית בפילדלפיה. ב-1992 סיים התמחות ברפואת חירום במרכז הרפואי אלברט שוויצר בפילדלפיה. שימש חבר סגל באוניברסיטת טורו, בקולג' הקהילתי של דרום נבדה ובבית הספר לרפואה של אוניברסיטת נבדה בלאס וגאס. כמו כן שימש חבר סגל באוניברסיטת לובשי המדים במרילנד.

משנת 1991 הוא משתייך לכוחות המילואים של צבא ארצות הברית ומשרת כקצין בדרגת בריגדיר גנרל כמפקד כוח רפואי. הוא בוגר לימודי אסטרטגיה בקולג' המלחמה של צבא ארצות הברית ב-2006. נקרא לשירות פעיל מספר פעמים והוצב בין השאר כחלק מכוח האכיפה בבוסניה והרצגובינה ובעיראק. בנוסף הוא התנדב לאורך השנים בכוחות כיבוי האש, בצוותי אמבולנסים, צוותי סריקה, חילוץ והצלה וכרופא יחידת משטרה מיוחדת (SWAT). הוא בעלים של עסק בתחום שירותי הרפואה.

בשנים 2004 עד 2008 ייצג את המחוז החמישי של נבדה בסנאט המדינתי. בנובמבר 2010 נבחר לנציג המחוז השלישי של נבדה בבית הנבחרים של ארצות הברית, הוא ניצח בבחירות את חברת הקונגרס המכהנת מהמפלגה הדמוקרטית ברוב זעום. ב-2012 נבחר לכהונה נוספת ברוב של 50% מול 43%. הוא מכהן בבית הנבחרים בוועדת שירותי הביטחון וכיו"ר ועדת המשנה לאנשי כוחות הביטחון. כמו כן הוא חבר בוועדת החינוך והעבודה ובוועדת המודיעין. הוא חבר בין השאר בשדולת בית הנבחרים למען ישראל ובשדולת הרופאים.

ביולי 2015 הודיע כי בכוונתו להתמודד לבחירות לסנאט של ארצות הברית על המושב המתפנה של הארי ריד. בבחירות שנערכו בנובמבר 2016 הפסיד למועמדת המפלגה הדמוקרטית קתרין קורטז מסטו.

הק נשוי ואב לשלושה. הוא נוצרי קתולי באמונתו וחבר אגודת אבירי קולומבוס.

## קישורים חיצוניים

* 

* ג'ו הק באתר בית הנבחרים
* 

קטגוריה:בוגרי מכללת המלחמה של צבא ארצות הברית
קטגוריה:בוגרי אוניברסיטת המדינה של פנסילבניה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית המחוקקים של נבדה
קטגוריה:חברי בית הנבחרים של ארצות הברית מנבדה
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:רופאים אמריקאים
קטגוריה:גנרלים בצבא ארצות הברית
קטגוריה:נוצרים קתולים
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1961
רואנוק (וירג'יניה)

**רואנוק** (באנגלית: **Roanoke**) היא עיר עצמאית במדינת וירג'יניה בארצות הברית. העיר שוכנת על גדות נהר רואנוק בחלקה הדרום-מערבי של וירג'יניה. בעיר מתגוררים כ-100,000 תושבים (נכון ל-2020), ובמטרופולין של העיר מתגוררים 308,707 תושבים (נכון ל-2010).

## היסטוריה
רואנוק נוסדה כעיירה ב-1852 תחת השם "ביג ליק". תוך זמן קצר נוסדה מסילת רכבת שעברה בה והעלתה מעט את חשיבותה.

כעבור 20 שנה החלו עבודות להקמת קו רכבת חדש באזור. אחד המהנדסים שעבד על הקמת הקו החדש, פרדריק קימבל, בחר בביג ליק כנקודת ההצטלבות עם המסילה הישנה יותר. הפיכתה של ביג ליק לצומת רכבות העלתה מאוד את חשיבותה והתושבים רצו לשנות את שמה לקימבל על שם המהנדס. קימבל סירב והציע במקום זאת לקרוא לעיירה רואנוק על שם הנהר העובר בה, והשם אכן שונה ב-1882. חשיבותה עלתה באופן משמעותי תוך זמן קצר מאוד וכבר ב-1884 היא קיבלה מעמד של עיר עצמאית. בהמשך היא הפכה לצומת רכבות אזורי חשוב.

בעשורים האחרונים של המאה ה-20 הרכבות אמנם הפסיקו לפקוד את העיר, אך כלכלתה כבר לא הסתמכה עליהן באופן משמעותי.

## כלכלה
כלכלת העיר מתבססת בעיקר על תעשייה, ויש מפעלים רבים באזורי הפרוורים שלה. חברת הרכבות נורפוק אנד וסטרן, שבסיסה היה ברואנוק, אוחדה לתוך חברת הרכבות נורפוק סאות'רן (Norfolk Southern Railway), שעדיין יש לה מרכזי משנה בעיר.

## תחבורה
את העיר משרת נמל התעופה האזורי רואנוק-בלאקסבורג, הנמצא במרחק של 6 קילומטרים צפון-מערבית למרכז העיר.

בעיר עוברת שלוחה 581 של הכביש הבין-מדינתי 81, העובר בקרבת העיר ומקשר בין המדינות ניו יורק וטנסי.

## ערים תאומות
*  
*  
*  
*  
*  
*  
* 

## קישורים חיצוניים

* 

## הערות שוליים

קטגוריה:וירג'יניה: ערים
קטגוריה:יישובים שהוקמו ב-1852
התאחדות הכדורגל השוודית

**התאחדות הכדורגל השוודית** (בשוודית: **Svenska Fotbollförbundet**, או בקיצור **SvFF**) היא הגוף האחראי על הליגות השונות בשוודיה, בהן ליגת העל בכדורגל לגברים ולנשים (אלסונסקאן ודמאלסוונסקאן, בהתאמה), משחקי הגביע השונים, נבחרת שוודיה בכדורגל לגברים ונשים והנבחרות הצעירות. מקום מושבה של ההתאחדות לכדורגל הוא באצטדיון פרנדס ארנה שבסולנה, סטוקהולם. התאחדות הכדורגל השוודית היא חברה בארגונים פיפ"א ואופ"א, והיא המנהלת של 24 אזורי-הספורט השוודים (22 המחוזות + שתי הערים סטוקהולם וגטבורג הנפרדות).

## אחריות ההתאחדות
### ליגות הגברים
# אלסונסקאן (Allsvenskan)
# סופראטאן (Superettan)
# דיוויז'ון 1 (Division 1)
# דיוויז'ון 2 - (Division 2)
# דיוויז'ון 3 - (Division 3)
* עממי/חובבני

### ליגות הנשים
# דמאלסוונסקאן (Damallsvenskan)
# עליתאן (Elitettan)
# דיוויז'ון 1: צפון ודרום (Division 1 Norrettan, Division 1 Söderettan)
# דיוויז'ון 2 (Division 2)

### נוער
* נוער אלסונסקאן (Juniorallsvenskan)
* ילדי אלסונסקאן (Pojkallsvenskan)

### גביעים
* הגביע השוודי - לגברים
* הגביע השוודי - לנשים
* גביע הילדים - בנים
* גביע הילדות - בנות

## קישורים חיצוניים

* 
* אתר ההתאחדות הכדורגל השוודית 
* שוודיה באתר הרשמי של פיפ"א 
* שוודיה באתר אופ"א 

קטגוריה:שוודיה: כדורגל
שוודיה
יעל וגנר-אביטל

**יעל וגנר-אביטל** (**Yael Wagner-Avital**; נולדה ב-2 באוקטובר 1955) היא מנצחת מקהלות קאמריות ישראלית.

## ביוגרפיה
יעל וגנר נולדה בשכונת "נווה בצלאל" בירושלים. סבה של יעל, שלמה רבינוביץ, היה צייר ופסל. בהיותו מתלמידיו של בוריס שץ, זכה רבינוביץ לקבל נחלה באחד מ-27 המגרשים באותה שכונה שיזם שץ, מתוך כוונה שתהיה שכונת אמנים. אחיה של וגנר-אביטל הוא המוזיקולוג פרופ' נפתלי וגנר מהאוניברסיטה העברית.

למדה בבית הספר היסודי של הגימנסיה העברית בירושלים ואת שנות התיכון עשתה בבית הספר של האקדמיה למוסיקה ולמחול בירושלים. במהלך התיכון, למדה פיתוח קול אצל רובין ויזל-קפסוטו. בצה"ל שירתה בחיל האוויר.

וגנר שרה במקהלת הנוער של "קול ישראל" בניצוחו של צבי בן-פורת. אביה של וגנר-אביטל, אפרים וגנר, שימש זמר בס-בריטון סולן בפסטיבל אבו גוש, וכך הכיר את פליכס זולמן, מי שעמד בראש קבוצת המייסדים של הפסטיבל. משהקים זולמן מקהלה בניהולו, נטלה יעל וגנר חלק גם בפעילותה של מקהלה זאת.

לווגנר-אביטל תואר ראשון בקומפוזיציה וזימרה מהאקדמיה למוסיקה ולמחול בירושלים ובנוסף, היא בוגרת האוניברסיטה למוזיקה ולאומנויות הבמה של פרנקפורט. בתקופת שהותה בגרמניה, למדה ניצוח אצל הלמוט רילינג. היא גם הייתה חברה במקהלת "גכינגר קנטוריי" (Gächinger Kantorei), אותה הקים רילינג - מקהלת האקדמיה הבינלאומית ע"ש באך משטוטגרט.

עם שובה לישראל ב-1985, הופיעה וגנר-אביטל כסולנית עם התזמורת הקאמרית הישראלית ועם תזמורת רשות השידור. בהמשך, הופיעה כזמרת-סולנית בהפקות של עמותת "נוער מוסיקלי בישראל". לאחר מכן, החלה לנצח על מקהלות בבית הספר לשירת מקהלה על שם גרי ברתיני, לימדה סולפג' ומקהלה בבית הספר רימון וכן ניצוח, פיתוח קול ומקהלה במכללת אורנים. ב-1990 הקימה מקהלה באוניברסיטת חיפה וזו פעלה במשך שמונה שנים. ב-1991 שימשה כמנהלת המוזיקלית של פסטיבל "ימי מוסיקה וטבע" במשגב.

מאז 1996 ועד פרישתה לגמלאות ב-2019, ניצחה וגנר-אביטל על "המקהלה הקאמרית הישראלית - טבעון" (הפועלת בקריית טבעון) וכן, על "מקהלת העמקים" (בשמה הקודם, "מקהלת גלבוע", עורכת את חזרותיה בקיבוץ עין חרוד איחוד) ו"מקהלת משגב הגליל" (בחסות המרכז למוזיקה במועצה האזורית משגב).

וגנר-אביטל נשואה ואם לבן. מתגוררת ביישוב מנוף.

## קישורים חיצוניים

* יעל וגנר-אביטל, באתר "הבמה"
* דוד עורי, צליל מכוון - על קונצרט מקהלות, ב"אתר הקיבוצים", 20 באפריל 2006
* 
* המקהלה הקאמרית הישראלית - טבעון - אתר האינטרנט של המקהלה

## הערות שוליים

קטגוריה:מנצחות מקהלות ישראליות
קטגוריה:מנצחות ישראליות
קטגוריה:בוגרות גימנסיה רחביה
קטגוריה:בוגרי גימנסיה רחביה
קטגוריה:בוגרות התיכון שליד האקדמיה למוסיקה ולמחול בירושלים
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:סגל אורנים - המכללה האקדמית לחינוך
קטגוריה:מנוף (יישוב): אישים
קטגוריה:ישראליות שנולדו ב-1955
קטגוריה:ישראלים שנולדו ב-1955
אנדריי מישצ'נקו

**אנדריי פטרוביץ' מישצ'נקו** (באוקראינית: **Андрій Петрович Міщенко**; נולד ב-7 באפריל 1991) הוא כדורגלן עבר אוקראיני ששיחק בעמדת בלם.

## קריירה
מישצ'נקו התחיל את הקריירה שלו בקולוס קובאליבקה. כעבור 3 עונות חתם בהירניק-ספורט קומסומולסק מהליגה האוקראינית השנייה והיה אחד המצטיינים של הקבוצה עם 5 שערים ב-27 משחקים.

בקיץ  חתם בסטאל אלצ'בסק מהליגה האוקראינית הראשונה. בעונתו הראשונה במועדון סיים עם המועדון במקום השני בליגה.

בינואר  חתם בסבסטופול מליגת העל האוקראינית. בסיום העונה המועדון התפרק בעקבות כיבוש חצי האי קרים על ידי רוסיה, ומישצ'נקו חתם באולימפיק דונצק.

ב-26 ביולי 2014 ערך את הופעת הבכורה שלו בליגה במשחק נגד צ'רנומורץ אודסה.

ב-12 ביולי 2015 עזב לראשונה את אוקראינה וחתם במכבי נתניה לעונה אחת.

ב-5 ביולי 2016 חתם בהפועל אשקלון.

ב-27 במרץ 2021, מישצ'נקו חתם באיסטיקלול דושנבה מליגת העל הטג'יקית.

ב- 6 בינואר 2022 חתם בקבוצת AGMK מליגת העל האוזבקית. 

ב-31 ביולי 2022 חתם בקבוצת נפצ'י פרגאנה מליגת העל האוזבקית.
## תארים
* אליפות טג'יקיסטן: 2021
## קישורים חיצוניים

## הערות שוליים

קטגוריה:בלמי כדורגל אוקראינים
קטגוריה:כדורגלנים אוקראינים
קטגוריה:כדורגלני סבסטופול
קטגוריה:כדורגלני מכבי נתניה
קטגוריה:כדורגלני הפועל אשקלון
קטגוריה:כדורגלני צ'רנומורץ אודסה
קטגוריה:כדורגלני אולימפיק דונצק
קטגוריה:כדורגלני סק"א חברובסק
קטגוריה:כדורגלני אוקז'טפס
קטגוריה:כדורגלני איסטיקלול דושנבה
קטגוריה:כדורגלני סטאל אלצ'בסק
קטגוריה:כדורגלני קולוס קובאליבקה
קטגוריה:כדורגלנים זרים בישראל
קטגוריה:ספורטאים אוקראינים בישראל
קטגוריה:ספורטאים אוקראינים ברוסיה
קטגוריה:ספורטאים אוקראינים בקזחסטן
קטגוריה:ספורטאים זרים בטג'יקיסטן
קטגוריה:ספורטאים זרים באוזבקיסטן
קטגוריה:ספורטאים זרים בקירגיזסטן
קטגוריה:אוקראינים שנולדו ב-1991
מרפריסבורו

**מרפריסבורו** (באנגלית: **Murfreesboro**) היא בירת מחוז רתרפורד במדינת טנסי בארצות הברית. העיר שוכנת על גדות ההסתעפות המערבית של נהר סטונס במרכז טנסי והיא חלק מהמטרופולין של נאשוויל, בירת טנסי. בעיר מתגוררים 108,755 תושבים (נכון ל-2010).

## היסטוריה
מרפריסבורו נוסדה ב-1811 בהוראת אספת הנבחרים של טנסי במטרה לשמש כבירת מחוז רתרפורד. היא נקראה בתחילה "קנונסברג" (Cannonsburgh) כהוקרה לפוליטיקאי המקומי ניוטון קנון, אך כעבור זמן קצר השם שונה למרפריסבורו על שמו של הארדי מרפרי, גיבור ממלחמת העצמאות של ארצות הברית.

באותן שנים ההתיישבות בטנסי החלה להתפשט מערבה ונוקסוויל, הבירה של טנסי באותו זמן ששכנה במזרח, לא הצליחה לתפקד כבירה במלוא היעילות. לכן הוחלט בסביבות 1818 להעביר את הבירה למרפריסבורו במרכז טנסי. עם זאת ב-1826 הבירה הועברה בשנית, הפעם לנאשוויל הקרובה.

במהלך מלחמת האזרחים האמריקנית התרחשו שני קרבות במרפריסבורו. קרב מרפריסבורו הראשון התרחש ב-13 ביולי 1862 והסתיים בניצחון צבא הקונפדרציה על צבא האיחוד. קרב מרפריסבורו השני, הידוע יותר בתור קרב נהר סטונס, החל ב-31 בדצמבר באותה שנה ונגמר ב-2 בינואר 1863. קרב זה היה אחד הקרבות העקובים מדם במהלך המלחמה ואף על פי שהוא עצמו לא הוכרע לטובת אחד הצדדים, בסופו של דבר צבא הקונפדרציה נסוג.

העיר התאוששה במהירות יחסית מהמלחמה והחלה לגדול באופן משמעותי בתחילת המאה ה-20. הגדילה הואצה לאחר מלחמת העולם השנייה. מאז שנות ה-90 של המאה ה-20 מרפריסבורו קלטה מהגרים רבים מאזורי מלחמה, בעיקר סומלים וכורדים מעיראק.

## חינוך
בעיר נמצאת אוניברסיטת המדינה מרכז טנסי.

## תחבורה
בתחומי העיר נמצא נמל התעופה העירוני מרפריסבורו, המשמש בעיקר לתעופה כללית. כמו כן בנאשוויל נמצא נמל התעופה הבינלאומי נאשוויל הגדול והחשוב יותר.

בעיר עובר כביש בין-מדינתי 24, המקשר בין מדינת אילינוי לעיר צ'טנוגה בדרום-מזרח טנסי.

## קישורים חיצוניים

* 
* 

## הערות שוליים

קטגוריה:טנסי: ערים
קטגוריה:יישובים שהוקמו ב-1811
רוברט שטראוס

**רוברט שוורץ שטראוס** (באנגלית: **Robert Schwarz Strauss**; 19 באוקטובר 1918 – 19 במרץ 2014) היה עורך דין, פוליטיקאי ודיפלומט יהודי-אמריקאי, אשר כיהן כשגריר הראשון של ארצות הברית בפדרציה הרוסית.
## ביוגרפיה
נולד בטקסס להורים ממוצא יהודי-גרמני. למד משפטים באוניברסיטת טקסס באוסטין, ובמהלך מלחמת העולם השנייה שירת ב-FBI.

בשנת 1945 פתח בדאלאס משרד עורכי דין (), שלימים נעשה למשרד המעסיק מאות עורכי דין ברחבי ארצות הברית.

בשנות החמישים עסק בגיוס תרומות למפלגה הדמוקרטית, וסייע לבחירתו של מושל טקסס ג'ון קונלי. בכך, נעשה מקורב ללינדון ג'ונסון, והלה נעזר בו בהיותו נשיא ארצות הברית כיועץ מדיני לעניין מלחמת וייטנאם.

בין השנים 1972 ו-1977 שימש כיושב ראש הוועדה הדמוקרטית הלאומית (DNC), ובשנת 1977 מונה על ידי נשיא ארצות הברית ג'ימי קרטר לנציב הסחר של ארצות הברית (USTR), במסגרתו השלים בהצלחה את "סבב טוקיו", ליישום הסכמי גאט"ט.

בשנת 1979 מונה על ידי קרטר לתפקיד שליחו המיוחד למזרח התיכון, בניסיון להתמודד עם השלכות המהפכה האיראנית.

בינואר 1981 העניק לו קרטר את מדליית החירות הנשיאותית.

בתקופת כהונתו של רונלד רייגן כנשיא ארצות הברית, מונה שטראוס לעמוד בראש הוועדה הכלכלית הלאומית (National Economic Commission) ביחד עם דרו לואיס.

באוגוסט 1991 מונה על ידי הנשיא ג'ורג' בוש (האב) לשגריר ארצות הברית בברית המועצות, ולאחר פירוקה, נעשה לשגריר ארצות הברית הראשון ברוסיה, לאחר פירוק ברית המועצות, תפקיד בו כיהן עד נובמבר 1992.

הוא שימש חבר סגל ב ע"ש לינדון ג'ונסון באוניברסיטת טקסס באוסטין.

נפטר בוושינגטון בשנת 2014, בגיל 95. על שמו נקרא "המרכז לביטחון לאומי ומשפטים" באוניברסיטת טקסס באוסטין.

## קישורים חיצוניים


* Strauss profile and bio at the Academy of Achievement
* Strauss bio at Akin Gump Strauss Hauer & Feld, LLP
* Strauss bio at Answers.com
* Strauss bio at U.S.-Russia Business Council
* McGarr, Kathryn J. ''The Whole Damn Deal: Robert Strauss and the Art of Politics''. PublicAffairs, 2011. 

* 

קטגוריה:אמריקאים ילידי טקסס
קטגוריה:ערכים שבהם תבנית בריטניקה אינה מתאימה
קטגוריה:שגרירי ארצות הברית בברית המועצות
קטגוריה:שגרירי ארצות הברית ברוסיה
קטגוריה:דיפלומטים יהודים
קטגוריה:עורכי דין יהודים אמריקאים
קטגוריה:יהודים מעוטרי מדליית החירות הנשיאותית
קטגוריה:אנשי ה-FBI
קטגוריה:חברי המפלגה הדמוקרטית (ארצות הברית)
קטגוריה:בוגרי בית הספר למשפטים באוניברסיטת טקסס באוסטין
קטגוריה:סגל אוניברסיטת טקסס באוסטין
קטגוריה:נציבי הסחר של ארצות הברית
קטגוריה:יושבי ראש הוועדה הדמוקרטית הלאומית
קטגוריה:חברי ועד השלישייה
קטגוריה:יהודים חברי הקבינט של ארצות הברית
קטגוריה:חברי הקבינט של ארצות הברית בממשל ג'ימי קרטר
קטגוריה:זוכי פרס ראול ולנברג
קטגוריה:אמריקאים שנולדו ב-1918
קטגוריה:אמריקאים שנפטרו ב-2014
יחיאל שרייבמן

**יחיאל שרייבמן** (יידיש: **יחיאל שרײַבמאַן**; 12 במרץ 1913 רשקוב בסרביה - 9 בדצמבר 2005 קישינב מולדובה) היה סופר יידי.

החל מ-1940 שרייבמן היה חבר באיגוד הסופרים של ברית המועצות. הוא היה חבר מערכת של מספר כתבי עת ועיתונים ביידיש, ביניהם סאוועטיש היימלאנד, די יידישע גאס ואויפן שוועל.

## ביוגרפיה
שרייבמן נולד ב-1913 בעיירת רשקוב שבאימפריה הרוסית (כיום חלק ממולדובה), אביו היה פחח. הוא למד בחדר ובבית ספר ממלכתי. בשנות השלושים של המאה ה-20 הוא חי בבוקרשט, שם הוא עבד בתיאטרון היידי.

את החיבורים הראשונים הוא החל לפרסם ב-1936, הם היו מוקדשים לחייהם של הפועלים הפשוטים ופורסמו בכתב עת סיגנאל שיצא לאור בניו יורק. הוא כתב בשביל כתב עת בוורשה, בוקרשט וניו יורק. לאחר כיבוש בסרביה על ידי ברית המועצות ב-1940 עבר שרייבמן לקישינב ונהיה חבר באיגוד הסופרים של ברית המועצות. בזמן מלחמת העולם השנייה הוא עבד בקולחוז באוזבקיסטן. בשנות החמישים של המאה ה-20 החלו לתרגם את חיבוריו לרוסית ומולדובאנית. עם תחילת יציאתו לאור של סאוועטיש היימלאנד הוא החל לכתוב בשבילו ויותר מאוחר הפך לאחד מעורכיו.

## חיבוריו
***מײַנע העפֿטן** (מחברות שלי), בוקרשט, 1938.
***דרײַ זומערס** (שלושה קיצים), מוסקבה, 1946.
***גן־עדן־עפּל** (תפוח גן-עדן), מוסקבה, 1965.
***זיבעצניאָריקע** (השנה ה-17), קישינב, 1972.
***יאָרן און רגעס** (שנים ורגעים), מוסקבה, 1973.
***װײַטער** (בהמשך), מוסקבה, 1984.
***שטענדיק** (תמיד), תל אביב, 1997.
***יצירה און ליבע** (יצירה ואהבה), קישינב, 2000.
***די גאָלדענע פּאַװע** (טווס זהב), דורהאם, קרוליינה הצפונית, 2001.
***זיבן יאָר מיט זיבן חדשים** (שבע שנים עם שבעה חודשים), קישינב, 2003.
***קלײנס און גרױס** (קטן וגדול), קישינב, 2007.

## קישורים חיצוניים

* יום לזכרו של יחיאל שרייבמן 
* שנת יחיאל שרייבמן 
* קיין מאָלדאָווע מיט אַ שליחות: צווייטער טייל 
* כתבות המוקדשות לשרייבמן 
* גנדי אסטרייך, 
* 
* 
* 

## הערות שוליים

קטגוריה:יהודים רוסים
קטגוריה:סופרים כותבי יידיש
קטגוריה:סופרים סובייטים
קטגוריה:סופרי יידיש סובייטים
קטגוריה:ילידי 1913

קטגוריה:נפטרים ב-2005
טופאק אמארו השני

**חוסה גבריאל טופאק אמארו** (בספרדית: **José Gabriel Túpac Amaru**;  19 במרץ 1738 – 18 במאי 1781), הידוע יותר כ**טופאק אמארו השני** (להבדילו מטופאק אמארו), היה מנהיג אינדיאני שהנהיג מרד גדול נגד האימפריה הספרדית ונחשב לגיבור לאומי בפרו.

## ביוגרפיה
טופאק אמארו נולד בשם חוסה גבריאל, למשפחה ממוצא מעורב במחוז קוסקו בפרו, שהיה תחת שלטון האימפריה הספרדית. הוא רכש השכלה בבית ספר ישועי, קיבל תואר מרקיז, ושלט בשם הספרדים על מספר שבטי אינדיאנים. תפקידו היה לתווך בין האינדיאנים לבין המושלים הספרדים. באותה תקופה הכבידו המושלים את עולם על האינדיאנים, גבו מהם מיסים כבדים, ולקחו רבים לעבודות כפייה. המרמור בקרב המקומיים היה רב, והחלו געגועים למורשת האינקה המפוארת. חוסה גבריאל ביקש כמה פעמים מהספרדים להקל על המיסים הכבדים שהם גובים, אולם תחנוניו נפלו על אוזניים ערלות. הוא החל לתכנן מרד בסתר, והפסיק להעביר את המיסים. המושל אנטוניו דה אריאגה איים עליו במוות, ובתגובה שינה חוסה גבריאל את שמו לטופאק אמארו, וטען שהוא צאצא ישיר של טופאק אמארו. הוא הכריז על מרד והצליח ללכוד את אריאגה בעורמה ולהוציאו להורג בתלייה.

מעשהו של טופאק אמארו הצית את אש המרד בכל רחבי פרו וילידים רבים הצטרפו אל צבאו ההולך וגדל, שהגיע לבסוף לסדר גודל של כ-6,000 לוחמים. טופאק וצבאו צעדו לכיוון קוסקו, כשהם כובשים בדרכם מספר ערים וטובחים בתושבים הספרדים הטהורים שחיו בהן. חייליו השתלטו על העיר סנגרה, אולם קרב זה חשף את חוסר יכולתו לשלוט בהם. החיילים טבחו בכל התושבים, ספרדים ואינדיאנים כאחד, וכך הרחיקו אינדיאנים אחרים מצבאם. טופאק אמארו הטיל מצור על קוסקו, אולם תושבי העיר, שהזדעזעו מטבח סנגרה, התגוננו באומץ, וקיבלו תגבורת ואספקה באופן שוטף מלימה. כוחותיו היו נצורים, ובעקבות בגידה של קציניו הוא נתפס. כאשר חוקר ספרדי ניסה להשיג ממנו את מקום מחבואם של עוזריו, השיב טופאק בבוז באומרו, "אין כאן עוד שותפים חוץ ממני וממך, אתה כמדכא ואני כמשחרר". הוא סבל עינויים קשים, ונאלץ לצפות בהוצאתם להורג של אשתו, בנו וידידיו. ראשו נערף בכיכר המרכזית של קוסקו, אותו מקום בו נערף ראשו של סב סבו לכאורה טופאק אמארו הראשון. גופו נחתך לחתיכות שהוצגו ברחבי פרו, כדי לדכא את שאריות המרד. בתיו נהרסו, שדותיו נזרעו מלח, וכל המסמכים הקשורים למשפחתו הועלו באש.

## קישורים חיצוניים

* מסמך ספרדי בתרגום לאנגלית
* ספר בגוגל ספרים
* 

קטגוריה:פרואנים
קטגוריה:מהפכנים
קטגוריה:אישים שהוצאו להורג
קטגוריה:אינדיאנים
קטגוריה:פרו: היסטוריה
קטגוריה:ילידי 1738
קטגוריה:נפטרים ב-1781
פלינט (מישיגן)

**פלינט** (באנגלית: **Flint**) היא עיר במדינת מישיגן שבארצות הברית, המשמשת כבירת מחוז ג'נסי, והיא העיר הגדולה ביותר בו. היא ממוקמת על יד נהר פלינט, במרחק של 106 קילומטרים צפון-מערבית לדטרויט. היא גם העיר הגדולה ביותר באזור המרכזי של חצי האי התחתון המרכיב את מדינת מישיגן.

בשנת 2020 מנתה אוכלוסיית פלינט 81,252 נפש, והערכת מספר תושבי במטרופולין העיר ביולי 2016 עמדה על 408,615 נפש. בפלינט הקים בשנת 1908 ויליאם דוראנט את חברת ג'נרל מוטורס.

## היסטוריה

החל משנת 2014 סובלים תושבי פלינט מהרעלת עופרת במי השתייה של העיר לאחר ששאיבת המים הוחלפה מאגם הורון לנהר הפלינט, דבר שהוביל להופעת קורוזיה בצנרת האספקה. בינואר 2016 הכריז מושל מישיגן, ריק סניידר, על מצב חירום בעיר לאחר שלמעלה מ-8,600 ילדים ובני נוער נחשפו לעופרת במי השתייה של העיר מאז 2014. מצב חירום לאומי הוכרז על העיר והחלה מעורבות של הממשל הפדרלי.

העיר הייתה ידועה בהיסטוריה שלה כחלק מתעשיית הרכב העולמית, בזכות מפעלי ההרכבה של חברת ג'נרל מוטורס. תלונות החברה שהמים המזוהמים הורסים לה את הציוד והתוצרת הוחלפו המים בשימושה לנקיים אך התושבים המשיכו לשתות את מה שהיה בברז. למרות זאת נסגרו מפעלי הרכב.

כיום חיים בפלינט בעיקר אנשים עניים, מובטלים וחולים.

## ערים תאומות
לפלינט ארבע ערים תאומות:
* 
* 
* 
* 

## תושבים נודעים מפלינט
תושבים נודעים בולטים אשר נולדו בפלינט כוללים את:

* בטי קרטר (נולדה ב-1930) - מוזיקאית וזמרת ג'אז אמריקאית
* מייקל מור (נולד ב-1954) - במאי קולנוע וסופר אמריקאי
* סנדרה ברנרד (נולדה ב-1955) - קומיקאית, שחקנית, סופרת וזמרת יהודייה אמריקאית
* קרול יאגר (נולדה ב-1960) – האישה השמנה והכבדה ביותר בעולם
* טרי קרוז (נולד ב-1968) - שחקן אמריקאי, קומיקאי ושחקן NFL לשעבר

## קישורים חיצוניים

* 
* 
* 
* 

## הערות שוליים

קטגוריה:מישיגן: ערים
קטגוריה:יישובים שהוקמו ב-1818
מגי האסן

**מרגרט "מגי" האסן** (באנגלית: **Margaret "Maggie" Hassan**; נולדה ב-27 בפברואר 1958) היא פוליטיקאית אמריקאית חברת המפלגה הדמוקרטית. המכהנת כנציגת ניו המפשיר בסנאט. קודם לכן כיהנה כמושלת ניו המפשייר בשנים 2013–2017.

## ביוגרפיה
האסן (מבוטא HASS-un) נולדה בבוסטון שבמסצ'וסטס, בתם של מרגרט ורוברט ווד. אביה היה פרופסור למדע המדינה במכון הטכנולוגי של מסצ'וסטס וכיהן במשך תקופה קצרה כמזכיר מחלקת השיכון והפיתוח העירוני בקבינט של לינדון ג'ונסון. אמה הייתה מורה. ב-1980 סיימה תואר ראשון בהיסטוריה מאוניברסיטת בראון וב-1985 סיימה תואר JD במשפטים מאוניברסיטת נורת'איסטרן. לאחר הלימודים עבדה כעורכת דין ויועצת משפטית.

בנה הבכור נולד עם שיתוק מוחין חמור מאד. בעקבות מאבקה ליצירת תנאים מתאימים לבנה במוסדות חינוך היא הפכה לקול בולט במדינה בנושא המאבק לזכויות נכים. ב-1999 מונתה על ידי מושלת ניו המפשייר ג'ין שאהין ליועצת לוועדה לנושאי התאמה בחינוך במדינה.

ב-2002 פנו אליה בכירי המפלגה הדמוקרטית על מנת שתתמודד לסנאט של ניו המפשיר, היא התמודדה אך לא זכתה בבחירות. בנובמבר 2004 ניצחה בבחירות לסנאט, ב-2006 וב-2008 זכתה בבחירות לכהונה נוספת. בתקופת כהונתה השלישית שימשה מנהיגת סיעת הרוב בסנאט. ב-2010 הפסידה בבחירות.

בנובמבר 2012 נבחרה למושלת ניו המפשייר ברוב של 55% לעומת 43% ליריבה מהמפלגה הרפובליקנית. במסע הבחירות שלה הבטיחה להימנע מהעלאת מיסים ולהשקיע בחינוך ובתעסוקה. היא ניצחה בבחירות לכהונה נוספת בנובמבר 2014 ברוב של 52%.

באוקטובר 2015 הכריזה על התמודדה לסנאט, בבחירות גברה על הסנאטורית המכהנת קלי איוט ברוב של פחות מ-800 קולות (פחות מ-0.5%).

האסן נשואה לתומאס האסן המכהן כמנהל אקדמיית פיליפס אקסטר, פנימייה יוקרתית באקסטר. היא אם לשני ילדים.

## קישורים חיצוניים

* 

* 
* אתר הבחירות של מגי האסן
* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:מושלי ניו המפשייר
קטגוריה:חברי הסנאט של ארצות הברית מניו המפשייר
קטגוריה:חברי הקונגרס ה-115 של ארצות הברית
קטגוריה:מושלי מדינות ארצות הברית מהמפלגה הדמוקרטית
קטגוריה:מושלות מדינות ארצות הברית מהמפלגה הדמוקרטית
קטגוריה:סנאטוריות חברות המפלגה הדמוקרטית
קטגוריה:סנאטורים חברי המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברי המפלגה הדמוקרטית (ארצות הברית)
קטגוריה:פוליטיקאיות אמריקאיות
קטגוריה:בוגרות אוניברסיטת בראון
קטגוריה:בוגרי אוניברסיטת בראון
קטגוריה:בוגרות אוניברסיטת נורת'איסטרן
קטגוריה:בוגרי אוניברסיטת נורת'איסטרן
קטגוריה:משפטניות אמריקאיות
קטגוריה:עורכות דין אמריקאיות במאה ה-20
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
עונת 1977/1978 ב-NBA

**עונת 1977/1978** היא העונה ה-32 של ליגת ה-NBA. העונה הסתיימה עם זכייתה היחידה של וושינגטון בולטס בתואר האליפות, לאחר שבסדרת הגמר ניצחה את סיאטל סופרסוניקס בתוצאה 4-3. וס אנסלד זכה בתואר ה-MVP של סדרת הגמר, למרות שהעמיד במהלך הסדרה ממוצעים צנועים של 9.0 נקודות ו-11.7 ריבאונדים למשחק. בתואר ה-MVP של העונה הסדירה זכה לראשונה ביל וולטון מפורטלנד טרייל בלייזרס, על אף שנפצע לאחר 60 משחקים ונאלץ להחמיץ את המשך העונה ואת משחקי הפלייאוף. במשחקים בהם השתתף, רשם וולטון ממוצעים של 18.9 נקודות ו-13.2 ריבאונדים למשחק והוביל את קבוצתו למאזן 50-10, אחר לאחר פציעתו התדרדרה פורטלנד למאזן 58-24 והודחה כבר בשלב השני בפלייאוף, כשהפסידה לסיאטל סופרסוניקס בתוצאה 4-2.

בתחילת העונה עברה קבוצת "ניו יורק נטס" לפיסקטוויי שבניו ג'רזי, ושינתה את שמה ל"ניו ג'רזי נטס". 35 שנים מאוחר יותר, בעונת , חזרה הקבוצה לעיר ניו יורק בתור "ברוקלין נטס".

## דראפט 1977
[ממוזער|שמאל|220px|[ביל וולטון, ה-MVP של העונה הסדירה]]
בדראפט ה-NBA, שהתקיים ב-10 ביוני 1977 בעיר ניו יורק, בחרה מילווקי באקס במקום הראשון את קנט בנסון מאוניברסיטת אינדיאנה. לאורך הדראפט נבחרו בסך הכול שמונה שחקנים שהשתתפו במהלך הקריירה במשחק האולסטאר: אוטיס בירדסונג (בחירה שנייה), מרכוס ג'ונסון (3), וולטר דייוויס שזכה בתואר רוקי העונה (5), ברנרד קינג (7), ג'ק סיקמה (8), ריקי גרין (16), נורם ניקסון (22) ואדי ג'ונסון (49). לאחר פרישתם הוצגו קינג וסיקמה בהיכל התהילה של הכדורסל.

להלן רשימת נבחרי הסיבוב הראשון (מתוך שמונה סיבובים):

## אולסטאר
משחק האולסטאר נערך ב-5 בפברואר 1978 באטלנטה, ג'ורג'יה.
המאמנים במשחק היו בילי קנינגהם מפילדלפיה 76' וג'ק רמזי מפורטלנד טרייל בלייזרס. חמישיית המזרח כללה את ג'ון האבליצ'ק, ג'ורג' גרווין, ג'וליוס אירווינג, לארי קינון ודייב קאונס, וחמישיית המערב כללה את פול וסטפאל, דייוויד תומפסון, ריק בארי, מוריס לוקאס וביל וולטון. במשחק עצמו ניצחה קבוצת המזרח בתוצאה 133-125, ובתואר ה-MVP של משחק האולסטאר זכה רנדי סמית' שקלע 27 נקודות מהספסל עבור הקבוצה המנצחת.

## העונה הסדירה

*כוכבית מסמנת קבוצה שהעפילה לפלייאוף.

## מובילי הקטגוריות הסטטיסטיות

## פרסים
[ממוזער|שמאל|220px|[יובי בראון, מאמן השנה ב-NBA]]
* **[[MVP של העונה הסדירה ב-NBA|MVP של העונה הסדירה]]** - ביל וולטון, פורטלנד טרייל בלייזרס
* **[[רוקי השנה ב-NBA|רוקי העונה]]** - וולטר דייוויס, פיניקס סאנס
* **[[מאמן השנה ב-NBA|מאמן העונה]]** - יובי בראון, אטלנטה הוקס
* **[[מנהל השנה ב-NBA|מנהל העונה]]** - אנג'לו דרוסוס, סן אנטוניו ספרס
* **[[גביע האזרחות של ג. וולטר קנדי|גביע האזרחות]]** - בוב לניר, דטרויט פיסטונס

### חמישיות העונה

### חמישיות ההגנה

### חמישיית הרוקיז
* נורם ניקסון (לוס אנג'לס לייקרס)
* וולטר דייוויס (פיניקס סאנס)
* מרכוס ג'ונסון (מילווקי באקס)
* ברנרד קינג (ניו ג'רזי נטס)
* ג'ק סיקמה (סיאטל סופרסוניקס)

## פלייאוף 1978
[ממוזער|שמאל|220px|[וס אנסלד, ה-MVP של סדרת הגמר]]
בפלייאוף זה, שתי המדורגות הראשונות בכל אזור (מזרח ומערב) שובצו ישירות בסיבוב השני, בעוד המדורגות 3-6 שיחקו ביניהן בסדרות של הטוב משלושה משחקים.

**סגל האלופה, [[וושינגטון בולטס]]:** וס אנסלד, אלווין הייז, בוב דאנדרידג', קווין גרווי, טום הנדרסון, מיץ' קופצ'אק, צ'ארלס ג'ונסון, לארי רייט, גרג באלרד, ג'ו פייס ופיל ווקר (פיל צ'ניר נכלל בסגל אך לא השתתף בפלייאוף).**[[מאמן|מאמן ראשי]]:** דיק מוטה.

## קישורים חיצוניים

## הערות שוליים

1977/1978
NBA
NBA
קטגוריה:1977 בארצות הברית
קטגוריה:1978 בארצות הברית
יוסי יאסקלאינן

**יוסי יאסקלאינן** (בפינית: **Jussi Jääskeläinen**; נולד ב-19 באפריל 1975) הוא כדורגלן עבר פיני ששיחק בעמדת השוער ומאמן כיום באתלטיקו קולקטה.

## קריירת מועדונים
יאסקלאינן התחיל את הקריירה שלו במיקלין פאלויליאט ועד מהרה תפס את עמדת השוער הראשון בקבוצה הבוגרת. כאשר היה בן 20 חתם בווסאן פאלוסאורה.

בשנת  יאסקלאינן חתם בבולטון ונדררס תמורת 100 אלף פאונד. בעונת הבכורה שלו במועדון שימש כשוער שני, אך בסיום העונה המועדון ירד לליגה הראשונה של הפוטבול ליג ובעונה שלאחר מכן הפך לשוער הראשון. במהלך עונת  קרע את הרצועה הצולבת והחמיץ כמחצית ממשחקי הקבוצה, שבתום העונה שבה לפרמייר ליג.

בעונות  ו- היה מהשחקנים היחידים בליגה ששיחק בכל משחקי הליגה של קבוצתו. ב-13 במאי 2007 נבחר ל"שחקן העונה של הקבוצה" לאחר שהיה שחקן משמעותי בהעפלה של המועדון למוקדמות גביע אופ"א. בתום עונת  חתם על חוזה חדש ל-4 שנים במועדון, לאחר שהחוזה הקודם שלו הסתיים. ב-2 בנובמבר 2008 ערך את הופעתו ה-400 במועדון. באוגוסט  נערך משחק הוקרה לכבוד יאסקלאינן נגד היברניאן. בשנת  נערך טקס לציון 20 שנה לפרמייר ליג, בו זכתה ההצלה הכפולה של יאסקלאינן במשחק נגד מנצ'סטר יונייטד ב-20 באוקטובר 2001 במקום השלישי בתחרות "ההצלה הגדולה של הפרמייר ליג". בתום עונת  ירד המועדון לפוטבול ליג צ'מפיונשיפ. עקב כך, החליט יאסקלאינן שסיים את חוזהו לדחות את ההצעה של המועדון לשנתיים נוספות ובכך סיים את דרכו במועדון לאחר 15 עונות.

ב-13 ביוני 2012 חתם בווסטהאם יונייטד לעונה אחת עם אופציה לעונה נוספת. ב-18 באוגוסט 2012 ערך את הופעת הבכורה שלו בווסטהאם בניצחון 1-0 נגד אסטון וילה. ב-12 באפריל 2013 מימש המועדון את האופציה על השחקן. בינואר  הפסיד את מקומו בהרכב לאדריאן. ב-11 בפברואר 2015 שוחרר מהמועדון.

באוגוסט  חתם בוויגאן את'לטיק מליגת המשנה האנגלית. בעונת 2016/2017 היה שותף לנשירתה של הקבוצה לליגה השלישית.

בספטמבר 2017 חתם באתלטיקו קולקטה מהסופר ליג ההודית.

בשנת  הודיע על פרישה מכדורגל ומונה למאמנה של אתלטיקו קולקטה

## קריירה בינלאומית
ב-25 במרץ 1998 יאסקלאינן ערך את הופעת הבכורה שלו בנבחרת פינלנד במשחק נגד . במשך שבע שנים שימש כשוער שני עבור אנטי ניימי, ולאחר פרישתו של ניימי ב-2005 הפך לשוער הראשון. ב-29 באוקטובר 2009 פרש מהנבחרת.

## קישורים חיצוניים

קטגוריה:כדורגלנים פינים
קטגוריה:שוערי כדורגל פינים
קטגוריה:כדורגלני וסאן פאלוסאורה
קטגוריה:כדורגלני בולטון וונדררס
קטגוריה:כדורגלני וסטהאם יונייטד
קטגוריה:כדורגלני ויגאן את'לטיק
קטגוריה:כדורגלני אתלטיקו קולקטה
קטגוריה:כדורגלני נבחרת פינלנד
קטגוריה:מאמני כדורגל פינים
קטגוריה:פינים שנולדו ב-1975
נתי לוי וחברים שרים לרבנו

**נתי לוי וחברים שרים לרבנו** הוא אלבומו ה-12 של הזמר נתי לוי אשר יצא לאור בשנת 2008.

אלבום זה הוא אלבום מיוחד ומכיל שירים על רבי נחמן מברסלב וקברו באומן. האלבום הכיל 10 שירים, 
בהם שר לוי 3 שירים ושאר השירים בוצעו על ידי זמרים כמו: גד אלבז, מידד טסה, אמיר אליהו, אבי בן ישראל ואיציק קלה.

## שירי האלבום

## ראו גם
*דיסקוגרפיה של נתי לוי

## קישורים חיצוניים

קטגוריה:אלבומי מוזיקה יהודית
קטגוריה:חסידות ברסלב
קטגוריה:אלבומי 2008
קטגוריה:אלבומי נתי לוי